**1. Privredna komora Republike Srpske,** ul. Branka Ćopića 6, 78000 Banja Luka, JIB: 4400926090006, koju zastupa predsjednik Pero Ćorić (u daljem tekstu: Komora)

**i**

**2.** \_\_\_\_\_\_\_\_\_\_\_\_\_\_\_\_\_\_\_\_ (Naziv privrednog društva), \_\_\_\_\_\_\_\_\_\_\_\_ (sjedište), \_\_\_\_\_\_\_\_\_\_\_\_ (opština), JIB:\_\_\_\_\_\_, koju zastupa\_\_\_\_\_\_\_\_\_\_\_\_\_\_ , (u daljem tekstu: Izlagač)

zaključili su dana \_\_.\_\_.\_\_\_\_ godine:

**SPORAZUM**

**o regulisanju obaveza po osnovu učešća privrednika Republike Srpske na sajmu proizvoda od drveta *Carrefour du Bois*, Nant, Francuska**

**Član 1.**

Ovim Sporazumom, sa jedne strane, Izlagač, kao članica Komore i Komora sa druge strane, na osnovu Zakona o privrednoj komori Republike Srpske („Službeni glasnik RS“, broj: 65/08), Zakona o obligacionim odnosima Republike Srpske („Sl. list SFRJ“, br. 29/78, 39/85, 45/89, 57/89 i „Sl. glasnik Republike Srpske“ br. 17/93 i 74/04), Statuta Privredne komore Republike Srpske („Službeni glasnik RS“, broj: 121/08, 117/12, 101/16 i 61/21), u obostranom interesu ugovornih strana, utvrđuju obaveze i plaćanje kotizacije za učešće na **Carrefour du Bois**.

**Član 2.**

Komora**,** kao organizator nastupa privrednika Republike Srpske na **Carrefour du Bois**, će izvršiti ugovaranje i plaćanje prostora kao i uređenja zajedničkog štanda, te druge obavezne troškove nastupa kao što su struja, media paketi i sl.

Takođe, Komora će pružiti neophodnu stručnu i tehničku podršku privrednicima Republike Srpske tokom organizacije i realizacije nastupa.

**Član 3.**

Izlagač se obavezuje da će prema Komori izmiriti troškove kotizacije učešća u iznosu od 3000,00 plus PDV najkasnije do 31.03.2022.godine, a na osnovu ispostavljene fakture od strane Komore.

Izlagač je obavezan uplatiti troškove iz prethodnog stava i u slučaju otkazivanja svog nastupa.

**Član 4.**

Izlagač snosi troškove transporta eksponata, putne troškove svoga osoblja, putničkog osiguranja, dodatne ulaznice, troškove parkinga kao i druge troškove koji nisu uključeni u standarni paket usluga nastupa na sajmu **Carrefour du Bois**.

**Član 5.**

Izlagač se obavezuje da će Komori, kao organizatoru kolektivnog nastupa na sajmu **Carrefour du Bois** dostavljati neophodne informacije o svojim proizvodima koji se izlažu, slike, loga i sve druge potrebne informacije za nastup na navedenom sajmu, u skladu sa rokovima definiranim od strane Komore.

Ugovorne strane su saglasne da će sve izmjene i dopune odredbi ovog ugovora, biti regulisane aneksima ovog ugovora.

**Član 6.**

Eventualne sporove iz ovog sporazuma ugovorne strane mogu riješiti sporazumno, a ukoliko to nije moguće, za rješavanje istih nadležan je Okružni privredni sud u Banjoj Luci.

Ukoliko neko od pitanja nije regulisano odredbama ovog Sporazuma, primjeniće se odredbe Zakona o obligacionim odnosima.

**Član 7.**

Ovaj Sporazum je sastavljen u 4 (četiri) istovjetna primjerka, po 2 (dva) za svaku ugovornu stranu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predsjednik PKRS (\_\_\_\_\_\_\_\_\_\_\_\_\_\_\_\_\_\_)

Pero Ćorić

Broj protokola: \_\_\_\_\_\_\_\_\_\_\_\_\_\_\_\_\_\_

Datum: \_\_.\_\_.2022.